Oddný G. Harðardóttir , fjármálaráðherra verður að skýra það út hvernig aukinn halli ríkissjóðs með tilheyrandi skuldasöfnun , muni ekki hafa áhrif á fjárlög fyrir komandi ár . Það er óskiljanlegt hvernig fjármálaráðherra treystir sér að fullyrða að aukinn vaxtakostnaður ríkissjóðs vegna hærri skulda hafi ekki áhrif á fjárlög . Slíkt er ekki hægt nema ætlunin sé að afgreiða fjárlög fyrir árið 2013 með vísvitandi vanáætlun og tilheyrandi feluleik og jafnvel blekkingum til að fegra stöðu ríkissjóðs á kosningaári . En auðvitað kann að vera að fjármálaráðherra hafi fundið nýja og áður óþekkta aðferð við stjórnun ríkisfjármála . Sé svo væri rétt að láta aðrar þjóðir s.s. Grikki , Spánverja og Íra , vita . Á síðasta ári nam halli á ríkissjóði 89,4 milljörðum króna eða liðlega 52 milljörðum króna hærri fjárhæð en samþykkt fjárlög gerðu ráð fyrir . Þegar Alþingi afgreiddi fjáraukalög fyrir árið 2011 voru liðlega 10 mánuðir liðnir af árinu . Þrátt fyrir það var reiknað með að hallinn yrði „ aðeins ” 46,4 milljarðar króna . Með öðrum orðum ; aðeins nokkrum vikum fyrir lok ársins var fjármálastjórn ríkisins ekki betri en svo að halli ríkissjóðs var vanmetinn er nam liðlega 42 milljörðum króna . Síðan kemur fjármálaráðherra og segir eins og ekkert sé sjálfsagðra að vitað hafi verið að um vanáætlun hafi verið að ræða . Þannig hafi verið ljóst að stór reikningur myndi falla á ríkissjóð vegna SpKef . En þar sem ekki hafi verið vitað hversu hár reikningurinn yrði , þá var í engu tekið tillit til hans ! Í viðtali við fréttastofu Ríkisútvarpsins sagði ráðherra : „ Það var samdóma álit manna að setja ekki inn ákveðna upphæð vegna þess að á þeim tíma bar mjög mikið í milli . Auk þess var á þessum sama tíma búið að ákveða að setja málið í gerðardóm . Þannig að niðurstaðan var sú að setja upphæðina ekki inn í fjárlög eða heimildina ekki inn í fjárlög eða fjáraukalög heldur setja þetta saman þegar gerðardómur væri fallinn . “ Alls munu 20 milljarða króna falla á ríkissjóð vegna SpKef og fimm milljarðar að auki vegna vaxta , þar sem ríkissjóður mun taka lán til að standa við reikninginn . Þegar fjáraukalögin voru afgreidd 17. nóvember á liðnu ári var ljóst að SpKef-reikningurinn yrði a.m.k. 11 milljarðar . En framhjá því var litið og látið eins og allt væri í sóma . Árið 2011 er annað árið í röð þar sem halli á ríkissjóði fer yfir 40 milljarða umfram áætlun . Í Morgunblaðinu í dag kemur fram að uppsafnaður vaxtakostnaður ríkisins á árunum 2009 til 2011 nemur tæplega 220 milljörðum króna . Á síðasta ári nam fjármagnskostnaður ríkisins 65,6 milljörðum króna sem er um 6,4 milljörðum króna meira en heildarframlög til menntakerfisins , lista og menningar . „ Gert var ráð fyrir 87,4 milljarða halla á fjárlögum ársins 2010 . Þegar fjárlögin 2011 voru kynnt upplýsti fjármálaráðherra um að hallinn 2010 yrði líklega ekki nema 74,5 milljarðar ( vegna þess að ríkið reiknaði sér hagnað af svo kölluðum Avens-samningi ) . Áætlunin var svo aftur kominn upp í 82 milljarða skömmu síðar og þegar ríkisreikningur birtist reyndist raunverulegur halli ársins 2010 vera 123,3 milljarðar ! “ Á síðasta ári var skekkjan jafnvel enn meiri sé miðað við fjárlög eða 173% umfram áætlun . „ Það hlýtur að vera Evrópumet í skekkju í rekstri ríkis á síðasta ári “ , skrifar Sigmundur Davíð .